FC Twente

FC Twente on jalkapalloseura Enschedestä, Alankomaista. Seuran edustusjoukkue pelaa maan korkeimmalla sarjatasolla Eredivisiessä, jonne se nousi keväällä 2019 pelattuaan yhden kauden toisella sarjatasolla. Sen kotistadionina toimii 30 000-paikkainen De Grolsch Veste. == Historia == FC Twente syntyi 1. heinäkuuta vuonna 1965, kun kaksi enschedeläistä ammattilaisseuraa, SC Enschede ja Enschedense Boys, yhdistyivät. Joukkueista SC Enschede oli voittanut Alankomaiden mestaruuden vuonna 1926. Yhdistymisen jälkeisinä vuosina Twente kamppaili toistuvasti Alankomaiden pääsarjan kärkijoukossa. Kaudella 1969 se saavutti pronssia, sijoittui neljänneksi 1970, viidenneksi 1971, pronssille 1972 ja 1973. Joukkueen runko koostui paikallisista tähtipelaajista kuten Eddy Achterberg, Kick van der Vall, Theo Pahlplatz ja Epi Drost. Kaudella 1973–1974 Twente kävi tiukkaa kamppailua Feyenoordin kanssa Alankomaiden mestaruudesta, mutta jäi lopulta hopealle hävittyään Feyenoordille viimeisellä ottelukierroksella 3–2. Hopeasijansa ansiosta Twente pääsi UEFA Cupiin, missä se raivaisi tieltään joukkueita toisen perään, voitti välierässä italialaisen suurseuran Juventuksen ja selviytyi aina loppuotteluun saakka, missä joutui kuitenkin kärsimään tappion Borussia Mönchengladbachille. UEFA Cup -menestyksen jälkeen joukkueen menestyskulku kääntyi ja kulminoitui 1982 putoamiseen sarjatasoa alemmas Eerste divisiehen. Heti seuraavaksi kaudeksi joukkue kuitenkin nousi takaisin pääsarjaan. 1990-luvulla Twenten valmentajaksi tuli saksalainen Hans Meyer ja joukkue ryhtyi jälleen hätyyttelemään sarjan kärkisijoja. Kaudella 1997 se saavutti pronssia ja eteni seuraavalla kaudella UEFA Cupissa kolmannelle kierrokselle. Vuonna 2001 Twente voitti Alankomaiden cupin kukistettuaan loppuottelussa PSV Eindhovenin rangaistuslaukauskilpailulla. Cup-menestyksen jälkeen Twenten trendi kääntyi jälleen laskusuuntaiseksi. Se putosi cupissa Ajaxin kakkosjoukkueelle eivätkä liigaottelutkaan sujuneet. Kaudella 2002–2003 seuraa hallinnoiva yhtiö FC Twente '65 Corporation meni konkurssiin ja koko seuran olemassaolo oli vaakalaudalla, mutta se saatiin lopulta pelastettua. Vuonna 2004 varsin pienellä budjetilla toiminut Twente pelasi jälleen cup-finaalissa, mutta tällä kertaa kärsi tappion. Kaudella 2006 Twente oli eräs Intertoto Cupin voittajista. Kaudella 2008–2009 englantilainen Steve McClaren nosti Twenten taistelemaan aivan kärkisijoista Eredivisiessä. Seura sijoittui lopulta hopealle ja eteni KNVB Cupissakin aina finaaliin saakka. Kauden kirkkain kruunu jäi saavuttamatta SC Heerenveenin vietyä cup-mestaruuden rangaistuspotkukilpailun jälkeen. Menestyksekäs yhteistyö englantilaisvalmentajan kanssa jatkui myös kaudella 2009–2010 ja huipentui FC Twenten historian ensimmäiseen mestaruuteen. Eredivisie: McClaren's Twente claim first ever title Kauden jälkeen McClaren jätti Twenten ja siirtyi Saksan Bundesliigassa pelaavan VfL Wolfsburgin päävalmentajaksi. Alles klar mit McClaren == Saavutuksia == * Alankomaiden-mestaruus (2): 1926 (SC Enschede), 2010 **Hopeaa (3): 1974, 2009, 2011 * KNVB Cup (3): 1977, 2001, 2011 **Hopeaa (4): 1975, 1979, 2004, 2009 * Johan Cruijff Schaal: 2010 * UEFA Cup: 1975 * UEFA Intertoto Cup: 2006 == Entisiä päävalmentajia == * 1965–1966 Friedrich Donenfeld * 1966–1972 Kees Rijvers * 1972–1979 Spitz Kohn * 1980–1981 Hennie Hollink * 1981–1982 Rob Kroener * 1982–1983 Spitz Kohn * 1983–1986 Fritz Korbach * 1986–1992 Theo Vonk * 1992–1994 Rob Baan * 1994–1995 Issy ten Donkelaar * 1995–1996 Fred Rutten * 1996–1999 Hans Meyer * 1999–2001 Fred Rutten * 2001–2002 John van't Schip * 2002–2004 René Vandereycken * 2004–2006 Rini Coolen * 2006–2008 Fred Rutten * 2008–2010 Steve McClaren * 2010–2011 Michel Preud'homme * 2011–2012 Co Adriaanse * 2012–2013 Steve McClaren * 2013–2014 Michel Jansen * 2014–2015 Alfred Schreuder * 2015–2017 René Hake * 2017–2018 Gertjan Verbeek * 2018–2019 Marino Pušić * 2019–2020 Gonzalo García * 2020–2023 Ron Jans == Lähteet == == Aiheesta muualla == * Virallinen sivu * http://www.fctwente.net/ – kannattajien sivu * http://www.vakp.nl/ – kannattajaryhmä * http://www.vakd.nl/ – kannattajaryhmä * http://www.twentefans.nl/ * http://www.fctriessen.nl/ * http://www.fctwente.nu/ Twente Luokka:Overijssel Luokka:Vuonna 1965 perustetut urheiluseurat